Denne første utvidelsen gav spillerne et nytt kart, og introduserte flere endringer: Den største endringen er at Major Lines er flyttet fra Railroadkortene og er nå tilgjengelig for alle fra starten. Dermed er det mulig for spillerne å planlegge med disse i bakhodet fra starten. Startkortet «New Train» er byttet ut med «Passenger Lines», som gir fire poeng til den første spilleren som frakter kuber av fire forskjellige farver. For å fjerne tvilsspørsmål koster nå alle felter med vann $1000 mer. Alle fjellfelter er markert med en hvitt prikk I tillegg er kartet mer kompakt enn det store originalkartet, og denne utvidelsen kan derfor være bedre enn originalen for to eller tre spillere.